Acest lucru înseamnă că Ştefan Lungu, fost consilier al Elenei Udrea, Gheorghe Nastasia, fost secretar general în Ministerul Dezvoltării Regionale și Turismului, Ana Maria Topoliceanu, fost director al Companiei Naționale de Investiții şi Dragoș Marius Botoroagă, administratorul unei societăți comerciale, nu vor beneficia de reducerea pedepselor în urma denunţurilor făcute.

Aceștia au recunoscut faptele de care sunt acuzați și au cerut judecarea în procedură simplificată, fapt care le-ar fi redus cu o treime pedepsele.

Pe de altă parte, fostul ministru Elena Udrea, cea pe care au denunțat-o cei patru, a spus că nu vrea procedură simplificată, deoarece vrea ca cei care au denunțat-o să-și și dovedească afirmațiile.

„Nu există nimeni în România care să spună că Elena Udrea a luat vreodată șpagă. Nimeni cu probe, că așa poate să vorbească oricine”, a spunea fostul ministru al Turismului și Dezvoltării.